《严关逢靖江左史立马有赠》
明代·邝露

莺啼关树几重春，马首看山赠故人。周室桐封姬姓早，汉家藩传董生醇。

岭梅度臈迎官骑，苑雪分题待使臣。君向丛台思赋客，茫茫江海有迷津。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。